贏G2付出沉重代價 金鑽貴人腳傷要抖3、4個月
2024年04月08日 12:38
東網電視
更多新聞短片
「金鑽貴人」尋日贏完短途錦標後受傷,被迫缺陣主席短途獎。
尋日沙田賽事舉行兩場二級賽,都算係月尾冠軍賽馬日嘅熱身戰,當中馬迷最開心就係見到短途王「金鑽貴人」回勇捧走短途錦標,攞到本身喺2024年首場勝仗,亦係此駒在港第16場頭馬,然後再強勢出戰月尾嘅主席短途獎。
可惜今日傳嚟壞消息,雖然「金鑽貴人」後上擊敗對手,卻付出沉重代價,文家良今季透露此駒賽後發現球節骨裂情況,相信係尋日馬匹入直路時整親,因此肯定唔可以參與月尾嘅主席短途獎,未能進行衞冕戰。
對於「金鑽貴人」勇戰受傷,文家良亦感到非常無奈,但佢相信此駒只需要約3至4個月時間就會康復,相信下季初能再次上陣。